Veerenni

Veerenni on asum Tallinnas Kesklinna linnaosas. Veerenni asum paikneb Pärnu maantee, Tallinna–Narva raudtee ja Siselinna kalmistu vahel, asumi teljeks kujunes Veerenni tänav.

Asum piirneb Kitseküla, Luite, Juhkentali, Keldrimäe, Sibulaküla, Tatari ja Uue Maailma asumiga. Veerenni asumi pindala on 0,92 km2. 1920. aastatel kandis asum nime Võlaküla.Tallinna entsüklopeedia. II köide N–Ü. Tallinn: Eesti Entsüklopeediakirjastuse AS, 2004. Lk 338

Veerenni asum piirneb Liivalaia tänava, Juhkentali tänava, Tiigiveski pargi, Herne tänava, Magasini tänava, Siselinna kalmistuga, Tehnika tänava, Vana-Lõuna tänava, Vineeri tänava ja Pärnu maanteega. 
Veerenni asumi tänavad
Veerenni asumisse kuuluvad Herne tänav, Hospidali tänav, Invaliidi tänav, Kauna tänav, Kodu tänav, Luku tänav, Magasini tänav, Oa tänav, Pille tänav, Puhke tänav, Ravi tänav, Tare tänav, Tatari tänavast (osa), Tehnika tänavast (osa), Tiiu tänav, Töökoja tänav, Uus-Tatari tänav, Vaikne tänav, Vana-Lõuna tänav, Vana-Veerenni tänav, Varre tänav, Veerenni tänav, Vineeri tänav, Võtme tänav ja Õpetajate tänavVeerenni, aktal.tallinnlv.ee, Tallinna asumid ja nendes paiknevate tänavate loetelu.

 Elanikkond 
Aasta  Arvestuslik rahvaarv
Tallinn arvudes 2011, Tallinna Linnavalitsus, Tallinn 2011, lk 153Tallinn arvudes 2012, Tallinna Linnavalitsus, Tallinn 2012, lk 155Tallinn arvudes 2020, Tallinna Linnavalitsus, Tallinn 2020202243732020400020174077201639232015384420143769201335762012344620113424
Veerenni asumi rahvaarv suurenes järjest aastatel 2011–2017. 2016. aastal moodustasid 0–17-aastased asumi elanikkonnast 18–22%, üle 68-aastased aga 10–19%.

 Olulisemad objektid 
Asumi territooriumile jäävad Kesklinna Lastepolikliinik, Ida-Tallinna Keskhaigla Ravi tänava üksus. Veerenni asumis on ka Vana-Lõuna trammidepoo ja Trammimuuseum. Asumis asuvad Kodu park ja Tiigiveski park.

Galerii

Ajalugu
pisi|Tallinna linna ja joogiveekanali kaart, 1810
pisi|Veerenni asumi alad ja Võllamägi (Galgen Berg) 1876. aasta Tallinna linnaplaanil
pisi|Veerenni asumi piirkond 1910. aasta Tallinna linnaplaanil
Veerenni asum kujunes Veerenni tänava ümber, mis on nime saanud keskaegsest Ülemiste veski paistiigist alanud ja vanalinna veega varustanud veerennilt (kanalilt). Tallinna linna joogiveega ja ka kaitsekraavide veega varustamiseks vajaliku kanali ehitamiseks andis loa Taani kuningas Valdemar IV 29. septembril 1345. Vesi tuli kraavi Ülemiste järvest, Tiigiveski ja Härjapea jõest ning linnast lõunas ja idasasuvatest jõgedest ja allikatest kanalit pidi. Veekanali pikkus oli ligikaudu 4 km ning see kulges mööda praegust Veerenni tänavat ja Peeter Süda tänavat kuni Harju väravani. Harju värava juurest rajati aga 1,5 km pikkune kanaliosa Tallinna lahte. Tallinna linnamüüri ida poolt haaravale kanalile ehitati 14. sajandil Harju värava juurde Harju, Karja värava juurde Karja ja Viru värava juurde Viru veskiGustav Jakobson, Aleksander Kivi, Heldur Lond, Ain Soik. "Tallinna vesi ja sajandid". Kust sai vett keskaegne Tallinn. Kirjastus Eesti Raamat, Tallinn 1967, lk 9.

Veekanal oli avatud, selle põhi ja seinad olid laotud paekividest. Hilisematel sajanditel ehitati kanal kinniseks veekanaliks.

Veerenni asumi piires Võllamäel, tänapäeva Pärnu maantee ja Liivalaia tänava nurgal, asus omal ajal kurjategijate hukkamispaik. 1608. aastal nihutati Toompea võimude palvel Toompea kurjategijate hukkamiskoht, tänapäeva Pärnu maantee ja Vineeri tänava ristmiku lähedale Jeruusalemma mäele. Tallinna linna võllamägi tegutses samal kohal 1801. aastani, mil selliste hukkamismeetodite kasutamine kohtuotsuste täideviimiseks lõpetati.

19. sajandi lõpus rajati Magasini tänava (Magazinstrasse) lõppu sõjaväeladudest magasiniaidad. 

Eestimaa kubermangu ühiskondlik hooldekande kolleegiumi hospidal kolis 1786. aastal Veerenni asumis asuvale Ravi tänavale. Kuna selles raviasutuses raviti haigeid tasuta, hakati rahva seas seda asutust kutsuma PriihospidaliksIvo Karlep, Tallinna esimene haigla ravis vaeseid tasuta, www.pealinn.ee, 19. oktoober 2015. Ravi 18 asus Priihospidali haigetebarakk (vaadatud 23.10.2020) ja 1897. aastal ehitatud vaimuhaigete osakonna hoone (vaadatud 23.10.2020). Aastatel 1918–1940 kutsuti raviasutust Tallinna Linna Keskhaiglaks. 
pisi|left|Lutheri vabriku rahvamaja fassaad.
Lutheri puidutööstuse rajamine Veerenni asumisse tõi piirkonna arengusse suure muudatuse. Ettevõtte vanem osa rajati aastatel 1887–1910 arhitekt Erwin Bernhardi projekti järgi. Selle ettevõtte põhitoodanguks oli vineer, mille järgi on saanud nime ka Vineeri tänav. Suur osa vabriku hoonetest hävis II maailmasõja ajal, kuid vabrik taastati pärast sõda ning sinna ehitati juurde mitu tsehhi.
pisi|Tallinna Linnatranspordi AS Tallinna trammidepoo, Vana-Lõuna tänav 41
1901. aastal pikenes trammiliin Pärnu maantee kaudu Veerenni asumisse. 1936. aastal valmis paekivist trammidepoo. 

Vabriku laienedes otsustas ettevõtte juhtkond luua oma töötajatele rahvamaja, mis ehitati aastatel 1904–1905. Lutheri vabriku rahvamaja näol on tegemist ühe parema juugendstiilis ehitisega Tallinnas.

1909. aastal rajati asumisse evangeeliumi kristlaste Tallinna Evangeelse Koguduse Tallinna Veerenni kirik, mis oli pärast ümber- ja juurdeehitamist 1918. aastalRobert Treufeldt. "Tallinna puidust pühakojad". Sirp, 16. juuli 2015 üks Mandri-Euroopa suuremaid puitkirikuid. 1929. aastal ostsid kiriku endale metodistid ning edaspidi tunti seda metodistikirikuna. See hoone hävis 1944. aasta märtsipommitamises. 

1914. aastal rajati Magasini 29 krundile, arhitekt Georg Hellati projekti alusel linna nakkushaigemaja (Прiютъ для чахоточныхъ больныхъ въ Ревеле, Heim für Lungenkranke in Reval) (Linna külgehakkavate haiguste haigemaja, Tallinna Linna II Haigla). 1918. aastal avati Uus-Tatari 25 krundil linna suguhaiguste maja (Tallinna Linna III Haigla).
pisi|Tallinna Ühisgümnaasiumi hoone, 2009
1920. aastal asutati asumi alal Tallinna Ühisgümnaasium, mis kuni 1939. aastani tegutses trammidepoo territooriumil asunud kool puidust hoones ja 1939. aastal valmis arhitekt Herbert Johansoni projekti järgi valminud esinduslik koolihoone (asub Uus-Maailma asumis). Hoone sai kannatada 1944. aastal märtsipommitamisel, kuid taastati.
pisi|left|Tallinna Tiisikushaigla hoone
1922. aastal koostati Veerenni ja Magasini tänava vahelise ala planeerimiskava, 1920. aastatest oli Veerenni asum üks esimesi piirkondi Tallinnas, kuhu hakati rajama korteriühistuid. 1920. aastatel ehitati Õpetajate tänava linnateenistujate kortermajad. Kuna piirkonna elamuühistute ning elanikud võtsid oma majade ja korterite ehitamiseks laenu, nimetati ajakirjanduses tollal Veerenni kanti VõlakülaksRobert Nerman, Veerenni asumi süda oli Lutheri vabrik, www.postimees.ee, 15. august 2008.

Arhitekt Herbert Johansoni projekti järgi rajati 1925. aastal Herne tänava lõppu Tallinna Linna Keskhaigla töötajate elamugrupp ja samal ajal valmisid Tare, Vaikse ja Puhke tänava piirkonna kaksikmajad. Arvatavasti 1932. aastal hakati rajama tollase linnaaedniku Hans Lepa algatusel Kodu, Tare, Magasini ja Vaikse tänava vahel asuvat Kodu parki.

1926. aastal ehitati arhitekt Herbert Johansoni projekti järgi Magasini tänav 29 krundile Tallinna Tiisikushaigla suur ravikorpus. Enne asus Tallinna Linna (tiisikushaigete) eraldamismaja hoone Tõnismägi 14 hoonesLinna tiisikushaigete eraldamismaja ehitamiseks Magasini tänava ääre oli linna 1926. a. eelarwesse 12 miljoni marka Haigemaja saab lõpulikult walmis ja Avatakse haigete wastuwõtmiseks 1. septembrist 1926. a., Waba Maa, nr. 289, 12 detsember 1925. Aastatel 1991–2001 tegutses hoones Ida-Tallinna Keskhaigla Tallinna Hooldushaigla. Hooldushaigla lõpetas seal tegevuse 2003. aastal, sest hooned ei sobinud enam patsientide raviks. 2007. aastal hoone restaureeriti ning kohandati ümber korterelamuksPiret Peensoo, Magasini haigla alast kujuneb ridavillarajoon, epl.delfi.ee, 16. november 2007.
pisi|Ida-Tallinna Keskhaigla peahoone
pisi|left|Baltika peahoone, Veerenni 24

1930. aastal lõid nelipühilased oma palvela Tatari tänav 52 (vaadatud 23.10.2020) või 54 krundile. Nelipühilased taastasid oma koguduse Tallinna Nelipühakogudus Eelim, 1993. aastal ning Tatari tänava palvela on tagastatud kogudusele.

1930. aastate lõpul alustati Tallinna Linna Keskhaigla maa-alal suurejoonelise meditsiinikeskuse väljaehitamist. Aastatel 1938–1940 ehitati Herne tänav 29 // 33 // Juhkentali tänav 6a // 6b // Ravi tänav 18 kvartalis Tallinna Linna Keskhaigla kirurgiaosakonna hoone (vaadatud 23.10.2020). Haiglahoone koosnes mitmest osast, peakorpus ehk haavaosakond oli keskelt viiekorruseline, külgosad kolmekorruselised. Sünnitusosakond ehitati aastatel 1939–1940 ja jäi peakorpuse üheks külgtiivaks. 1946. aastal muutus haigla nimi vabariiklikuks Tallinna kliiniliseks keskhaiglaks. Sõja ajal viimistlemata jäänud Keskhaigla sünnitusosakonna hoone ehitus lõpetati 1949. aastal (vaadatud 23.10.2020). Aastatel 1974–1981 ehitati peakorpusele juurde maa-aluse tunneliga ühendatud köögiplokk ning 1983. aastal ehitati peakorpuse madalamad külgosad keskosaga ühekõrguseks. 1992. aastal nimetati meditsiiniasutus Tallinna Keskhaiglaks ning alates 2002. aastast kuulub see Ida-Tallinna Keskhaigla koosseisu.

1928. aastal asutati Veerenni 24, Haim Karshensteini eestvõttel vihmakuubede töökoda, mis kandis kuni 1940. aastani nime Gentleman. Veerenni 29 tegutses Tallinna Mehaaniline Kudumisvabrik. Veerenni asumis pikka aega tegutsenud ettevõte Baltika kandis aastail 1946–1960 nime Tallinna Õmbluskombinaat ja läbi ajaloo nimetusi Moela, Tallinna Õmbluskombinaat, Õmblusvabrik Baltika ja õmblustootmiskoondis Baltika. 1960. aastal ühendati ettevõttega Tallinna Õmblusvabriku 1. tsehh ja Veerenni tänaval alustas tööd uus tootmishoone. 1987. aastal hakati vabriku seadmeid uuendama, et ettevõttel oleks võimalik suurendada lääne turule müüdava kauba osakaalu. Praegu kuulub ettevõttele viis rõivabrändi: Monton, Mosaic, Baltman, Bastion ja Ivo Nikkolo. Baltika Grupp tähistas 2013. aastal oma 85. tegevusaastat.Ajalugu. Baltika Group koduleht. Kasutatud 31.07.2017.
pisi|left|Pärnu maantee viadukt
pisi|Liivalaia 8 // 12, endine Swedbanki hoone
1959. aastal avati Pärnu maantee raudteeviadukt, raudteeviadukti laiendati oluliselt 1980. aastate esimesel poolel.

Pärnu maantee viadukti ja Vana-Lõuna tänava vahel Vana-Lõuna haljakul asub 1993. aastal, Tallinna trammiliikluse 105. aastapäeval avatud Kaarel Kurismaa installatsioon "Tallinna trammi-objekt"Unikaalne trammimonument võeti kaitse alla, www.err.ee, 02.11.2020 (vallasmälestis nr 31109 (vaadatud 17.12.2020)).

1996. aastal avati Liivalaia tänav 8 Hansapanga 13-korruseline peakontor.
Vaata ka
Veerenni tänav

Viited

Välislingid
Robert Nerman: Veerenni asumi süda oli Lutheri vabrik, Tallinna Postimees, 15. august 2008
О приметах, канале и Гороховых улицах


Kategooria:Tallinna asumid